มูลนิธิ50ปีธปท.เปิดให้ทุนหนุนงานวิจัย4ล้านบาท
มูลนิธิ 50 ปีธปท.เปิดรับสมัครขอทุนวิจัย 2 ทุน มูลค่า 4 ล้านบาท สนับสนุนโครงการศึกษาวิจัย เปิดรับข้อเสนอขอทุน 20 พ.ค.นี้
29 เม.ย. 2554

มูลนิธิ 50 ปีธปท.เปิดรับสมัครขอทุนวิจัย 2 ทุน มูลค่า 4 ล้านบาท สนับสนุนโครงการศึกษาวิจัย เปิดรับข้อเสนอขอทุน 20 พ.ค.นี้
มูลนิธิ 50 ปี ธนาคารแห่งประเทศไทย(ธปท.) จัดให้มีโครงการสนับสนุนเพื่อการศึกษา ค้นคว้า วิจัย เพื่อเชื่อเชิดชูเกียรติ ดร.ป๋วย อึ้งภากรณ์ อดีตผู้ว่าการ ธปท.และดร.ปรีดี พนมยงค์ อดีตรมว.คลัง ผู้ซึ่งวงแผนให้มีการจัดตั้งธนาคารชาติไทย โดยโครงการมอบทุนครั้งนี้ แบ่งออกเป็น 2 ประเภทคือ 1.ทุนป๋วย อึ้งภากรณ์ สนับสนุนทุนด้านเศรษฐกิจ การศึกษาและการพัฒนาชนบท จำนวน 1 ทุน ทุนละ 2 ล้านบาท โดยมีระยะเวลาทำวิจัย 1 ปี และ 2.ทุนปรีดี พนมยงค์ สนับสนุนทุนสังคม กฎหมาย และการเมือง จำนวน 1 ทุน ทุนละ 2 ล้านบาท มีกำหนดระยะเวลาทำวิจัย 1 ปีเช่นกัน
ทั้งนี้ ผู้สนใจขอรับทุนดังกล่าวสามารถจัดทำรายละเอียดข้อเสนอโครงการ(proposal) มายังมูลนิธิ 50 ปี ธปท. โทรศัพท์ 02-2835181 ซึ่งจะเปิดรับข้อเสนอจากผู้สนใจในวันที่ 20 พ.ค.นี้ และประกาศรายเชื่อผู้ได้รับทุนภายในเดือนมิ.ย.ปีนี้ สำหรับการคัดเลือกว่าใครเป็นผู้เหมาะสมจะได้รับทุนนั้น ทางมูลนิธิจะมีคณะกรรมการผู้ทรงคุณวุฒิเป็นผู้คัดเลือกและพิจารณาตัดสิน